पाकिस्तान च जो किश बी होआ, जिस चाल्ली उत्थें राजनीतिक संकट दा हल कीता गेआ, उन्नै भारत दे सब्बने थमां बड्डे चुनाईं तमाशें गी लोकें दे दमाकें च धुंधला करी टकाया ऐ। इनें दौनें दे पिच्छे मकसद इक गै ऐ, ते ओह् ऐ लोकतंत्र दी स्थापना जेह्‌दे च लोकतंत्र दे नांऽ उप्पर गैर-लोकतांत्रिक राजनेता सगंध लैंदे न। भारत च ‘आया राम गला राम’ साहीं हददां पार करने दा कम्में जोरें कन्नै चला करदा ऐ। नमें गठबंधन तेजी कन्नै बना करदे न ते ईआं सेही हुंदा ऐ जे असल मकसद गी हर कुसा पासेआ बसारी दित्ते गेदा ऐ। केह् ईऐ भारत दे लोकतंत्र दी आत्मा ऐ? इत्थें दी नच्च त्रप्प जारी ऐ, कोई बी अपना दमाक नेईं ला करदा जे उस्सी केह् करना लोड़चदा ऐ। बड़ी तौले एह् इक-दुए उप्पर चिक्कड़ सुट्‌टनां शुरू करी देंङन ते उंदे खलाफ बोलने थमां बी नेईं झक्कङन जिनेंगी कल्लै तक्कर एह् अपने गले कन्नै लांदे हे। धर्म ते जात दी राजनीति दी बजाह कन्नै असेंगी पैह्ल्लें थमां गै धमाकें दी गूंज सुनने गी थ्होआ करदी ऐ। इस चुनाईं मौसम दे दरान खरे मते दोगले रूप अपने असली रंगें च दिक्खने गी थ्होंङन। चुनाईं मौसम औंदे गै हर कोई बक्खरी गै बोली बोलदा नजरी औंदा ऐ। सभ्यता जां असभ्यता, दौनें गै मामलें च एह् लोक सेई पन्छान बनाङन फ्ही भाएं ओह् जनता सने अपने आकाएं गी प्रभावत करने दी गल्ल होऐ जां इक-दूए दा गला घाटने दा मामला होऐ। जेकर सब्भनें थमां मती ‘कट्‌टरवादी कुन’ दी प्रतियोगिता शिक्षा ते वादे दी कमी अपने आप च असल चीजां न जिंदा प्रदर्शन कीता जाई सकदा ऐ ते इस ब’रे चुनाएं च इक ऐसा चुनाईं दायरा दिक्खने गी थ्होग जेह्‌ड़ा सब्भनें परानिएं गल्तिएं गी ठीक करने दी शुरुआत करने थमां पैह्‌ल्लै गै उनेंगी ठीक करने दा दावा करग।